**Olli Sipiläinen** (s. 24. heinäkuuta 1977 Lappeenranta) on suomalainen uransa lopettanut jääkiekkoilija, pelipaikaltaan vasen laitahyökkääjä. Hän pelasi urallaan SM-liigassa yhteensä 686 runkosarjaottelua tehopistein 55+68=123 ja keräten 419 jäähyminuuttia sekä 99 playoff-ottelua tehopistein 7+11=18 ja keräten 61 jäähyminuutia. Sipiläinen voitti Suomenmestaruuden JYPissä vuosina 2009 ja 2012. Pääsarjatasolla pelatessaan hän kuului roolinsa puolesta kaukalon luotettaviin työmyyriin.

Ura
---

### Seuraura

Sipiläinen on Imatran Ketterän kasvatti. Hän nousi sen I-divisioonajoukkueeseen 18-vuotiaana kaudella 1995–1996, jolloin Sipiläinen pelasi siellä 33 runkosarjaottelua tehopistein 2+4=6. Kaudeksi 1997–1998 Ketterä putosi II-divisioonaan, jossa hän oli 23 osumallaan joukkueen paras maalintekijä Marko Saarisen kanssa. Kaudella 1999–2000 Ketterä jatkoi pelejään II-divisioonassa, josta tuli kuitenkin Suomen neljänneksi korkein sarjataso, kun Suomi-sarja perustettiin I- ja II-divisioonan välille. Sipiläinen oli tuolloin joukkueen paras pistemies ja maalintekijä tehoilla 31+31=62.

Kaudeksi 2000–2001 Sipiläinen siirtyi try-outin kautta peräti kolme sarjatasoa ylemmäs SM-liigaan ja Saimaan Pallon riveihin. Hän kuului varsinkin alkukaudella liigan yllättäjiin. Yhteensä Sipiläisen tulokaskausi toi 51 runkosarjaottelussa tehot 3+6=9. Hän teki liigadebyyttinsä kauden avauskierroksella 14. syyskuuta 2000 Espoo Bluesia vastaan. Sipiläisen liigauran avausmaali syntyi kauden kolmannessa ottelussa 19. syyskuuta 2000 Pelicansia vastaan. Hänen osumansa jäi SaiPan 8–1-murskavoittoon päättyneen ottelun ratkaisumaaliksi. Sipiläinen teki ottelussa myös yhden syöttöpisteen ja palkittiin *Ilta-Sanomien* kolmen tähden tähtipelaajana. Toisella liigakaudellaan 2001–2002 häneltä odotettiin läpimurtoa SM-liigaan, mutta yritteliäästä pelaamisestaan huolimatta Sipiläinen jäi 50 runkosarjaottelussa ilman tehopisteitä.

Sipiläisellä oli SaiPan kanssa vielä yksi vuosi sopimusta jäljellä, mutta hän siirtyi kuitenkin suuremman peliajan ja kiekollisten taitojen kehittämisen perässä Mestis-joukkue Mikkelin Jukureihin kaudeksi 2002–2003. Hän voitti kauden päätteeksi Mestiksen-mestaruuden. Kaudella 2003–2004 Sipiläinen oli 16 osumallaan joukkueen paras maalintekijä. Kevään 2004 pudotuspeleissä hän onnistui tekemään kahdesti jatkoaikamaalin puolivälierissä Kiekko-Vantaata vastaan. Sipiläinen voitti kauden päätteeksi Mestis-hopeaa. Kaudella 2004–2005 hän jakoi tehoilla 12+11=23 Jukurien sisäisen pistepörssin kolmannen sijan Juha Silvanderin ja Antti Laakson kanssa. Kaudella 2005–2006 Sipiläinen teki Mestiksen yhden kauden piste-ennätyksensä tehoilla 15+14=29. Hän oli Jukurien kolmanneksi paras maalintekijä ja voitti kauden päätteeksi Mestiksen-mestaruuden.

Kaudella 2006–2007 Sipiläinen sai uuden mahdollisuuden SM-liigassa siirryttyään kaksivuotisella sopimuksella JYPiin. Hän siirtyi joukkueeseen Jukureista tuttujen ketjukavereidensa, Samuli Piiroisen ja Mika Niemen kanssa. Sipiläinen pelasi ensimmäisinä JYP-kausinaan paljon samassa ketjussa heidän kanssaan. Hän voitti JYPissä Suomenmestaruuden vuosina 2009 ja 2012 sekä SM-pronssia vuosina 2010 ja 2013. Kaudella 2012–2013 Sipiläinen teki SM-liigan yhden kauden piste- ja maaliennätyksensä tehoilla 11+4=15. Hän teki JYPin kauden neljästä alivoimamaalista kolme, joilla Sipiläinen koko SM-liigan alivoimamaalipörssin voiton Lukon Justin Azevedon sekä Bluesia ja HIFK:ta edustaneen Mika Hannulan kanssa. Hänellä oli myös JYPin kauden paras laukausprosentti (13,8%).

Kaudeksi 2013–2014 Sipiläinen palasi Jukureista ja JYPistä tutun päävalmentaja Risto Dufvan alaisuuteen ja siirtyi vuoden mittaisella sopimuksella Rauman Lukkoon. Hän vietti kautensa lähinnä joukkueen nelosketjussa Filip ja Erik Riskan vierellä ja voitti kauden päätteeksi SM-pronssia. Joulukuussa 2013 hän teki vuoden mittaisen jatkosopimuksen Lukon kanssa. Tammikuussa 2015 Sipiläinen jatkoi sopimustaan taas vuodella.

Sipiläinen palasi kaudeksi 2016–2017 vuoden mittaisella SM-liigaan nostettuihin Mikkelin Jukureihin. Lukosta joukkueeseen siirtyi myös päävalmentaja Risto Dufva. Kun Sipiläinen ei saanut seuralta enää uutta jatkosopimustarjousta, hän päätti lopettaa pelaajauransa kevääseen 2017.

### Maajoukkueura

Sipiläinen pelasi Suomen Mestis-pelaajista kootussa B-maajoukkueessa Ranskan Mont Blanc -turnauksessa vuosina 2002, 2004 ja 2005. Noista kaksi jälkimmäistä turnausta päättyi joukkueen voittoon. Sipiläinen edusti Mestis-maajoukkuetta myös Pitsiturnauksessa kesällä 2005.

Muuta
-----

Sipiläinen perheineen muutti takaisin Jyväskylään heti urheilu-uran päätyttyä vuonna 2017. Hänellä on kolme poikaa. Sipiläinen on aiemmin pelannut myös pesäpalloa kaksi ottelua Superpesistä Imatran Pallo-Veikoissa.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 1995–1996 | Ketterä | I-divisioona | 33 | 2 | 4 | 6 | 6 | – | – | – | – | – |
| 1996–1997 | Ketterä | I-divisioona | 2 | 0 | 0 | 0 | 4 | – | – | – | – | – |
| 1997–1998 | Ketterä | II-divisioona | 33 | 23 | 16 | 39 | 14 | – | – | – | – | – |
| 1998–1999 | Ketterä | II-divisioona | – | – | – | – | – | – | – | – | – | – |
| 1999–2000 | Ketterä | II-divisioona | 36 | 31 | 31 | 62 | 16 | – | – | – | – | – |
| 2000–2001 | SaiPa | SM-liiga | 51 | 3 | 6 | 9 | 28 | – | – | – | – | – |
| 2001–2002 | SaiPa | SM-liiga | 50 | 0 | 0 | 0 | 6 | – | – | – | – | – |
| 2002–2003 | Jukurit | Mestis | 43 | 13 | 13 | 26 | 14 | 11 | 3 | 3 | 6 | 0 |
| 2003–2004 | Jukurit | Mestis | 45 | 16 | 11 | 27 | 14 | 13 | 3 | 0 | 3 | 4 |
| 2004–2005 | Jukurit | Mestis | 36 | 12 | 11 | 23 | 20 | 9 | 4 | 3 | 7 | 2 |
| 2005–2006 | Jukurit | Mestis | 45 | 15 | 14 | 29 | 34 | 13 | 2 | 0 | 2 | 16 |
| 2006–2007 | JYP | SM-liiga | 55 | 5 | 6 | 11 | 20 | – | – | – | – | – |
| 2007–2008 | JYP | SM-liiga | 50 | 2 | 8 | 10 | 36 | 6 | 0 | 1 | 1 | 0 |
| 2008–2009 | D Team | Mestis | 1 | 0 | 1 | 1 | 2 | – | – | – | – | – |
|  | JYP | SM-liiga | 50 | 0 | 4 | 4 | 43 | 15 | 2 | 2 | 4 | 12 | Kanada-malja |
| 2009–2010 | JYP | SM-liiga | 45 | 5 | 9 | 14 | 18 | 14 | 2 | 1 | 3 | 0 |
| 2010–2011 | JYP | SM-liiga | 58 | 6 | 7 | 13 | 86 | 10 | 0 | 2 | 2 | 2 |
| 2011–2012 | JYP-Akatemia | Mestis | 2 | 0 | 1 | 1 | 0 | – | – | – | – | – |
|  | JYP | SM-liiga | 49 | 3 | 5 | 8 | 18 | 14 | 1 | 0 | 1 | 35 | Kanada-malja |
| 2012–2013 | JYP | SM-liiga | 55 | 11 | 4 | 15 | 43 | 6 | 1 | 3 | 4 | 2 |
| 2013–2014 | Lukko | SM-liiga | 59 | 8 | 5 | 13 | 42 | 15 | 1 | 0 | 1 | 6 |
| 2014–2015 | Lukko | SM-liiga | 59 | 7 | 7 | 14 | 16 | 14 | 0 | 1 | 1 | 4 |
| 2015–2016 | Lukko | SM-liiga | 59 | 3 | 5 | 8 | 22 | 5 | 0 | 1 | 1 | 0 |
| 2016–2017 | Jukurit | SM-liiga | 46 | 2 | 2 | 4 | 43 | – | – | – | – | – |
| 13 kautta | yhteensä | SM-liiga | 686 | 55 | 68 | 123 | 419 | 99 | 7 | 11 | 18 | 61 |

Lähteet
-------

* Olli Sipiläinen The Internet Hockey Databasessa (englanniksi)
* Olli Sipiläinen *Elite Prospects*. Everysport Media Group AB.  (englanniksi)

### Viitteet

1. 1 2 3  Suopuro, Micke: Näkymätön hurrikaani *Jatkoaika.com*.  23.3.2013. Jatkoaika r.y. Viitattu 14.6.2013.
2. 1 2 3 4  Olli Sipiläinen *Elite Prospects*. Everysport Media Group AB.  (englanniksi)
3. ↑  Karjalainen, Henri: SaiPan pelaaja-arviot 2000–2001 *Jatkoaika.com*.  11.4.2001. Jatkoaika r.y. Viitattu 6.2.2013.
4. ↑  Tilastot – Liiga *liiga.fi*.  14.9.2000. Jääkiekon SM-liiga Oy. Viitattu 6.2.2013.
5. ↑  Raportti – Liiga *liiga.fi*.  19.9.2000. Jääkiekon SM-liiga Oy. Viitattu 6.2.2013.
6. ↑  Tilastot – Liiga *liiga.fi*.  19.9.2000. Jääkiekon SM-liiga Oy. Viitattu 6.2.2013.
7. ↑  Kosonen, Lasse: SaiPan pelaaja-arvostelut 2001-2002 *Jatkoaika.com*.  31.5.2002. Jatkoaika r.y. Viitattu 6.2.2013.
8. ↑  Olli Sipiläinen SaiPasta Jukureihin *Jatkoaika.com*.  28.7.2002. Jatkoaika r.y. Viitattu 6.2.2013.
9. ↑  Niskanen, Ville: Jukureiden kevättodistukset 2004 *Jatkoaika.com*.  25.4.2004. Jatkoaika r.y. Viitattu 6.2.2013.
10. ↑  JYPille runsaasti uusia sopimuspelaajia *Jatkoaika.com*.  11.4.2006. Jatkoaika r.y. Viitattu 6.2.2013.
11. ↑  Lukko julkisti ensi kauden joukkueensa – Nummelin siirtyy Raumalle *Jatkoaika.com*.  4.5.2013. Jatkoaika r.y. Viitattu 14.6.2013.
12. ↑  Perhe, Miro: Lukon pelaaja-arvostelut 2013–14 *Jatkoaika.com*.  14.5.2014. Jatkoaika r.y. Viitattu 15.6.2014.
13. ↑  Riska ja Sipiläinen jatkavat Raumalla *Jatkoaika.com*.  2.12.2013. Jatkoaika r.y. Viitattu 15.6.2014.
14. ↑  Sipiläinen jatkaa Raumalla *Jatkoaika.com*.  13.1.2015. Jatkoaika r.y. Viitattu 20.4.2015.
15. ↑  Jukureiden liigajoukkue julki – Rajaniemi ja Asplund mukana *Jatkoaika.com*.  27.4.2016. Jatkoaika r.y. Viitattu 2.5.2016.
16. 1 2  Liigakonkari Sipiläinen lyö hokkarit naulaan – "Ei voi kieltää, etteikö näitä hommia ikävä jäisi" *Jatkoaika.com*.  12.3.2017. Jatkoaika r.y. Viitattu 19.3.2017.
17. ↑  Mestiksen maajoukkue valittu  9.12.2002. Jatkoaika.com. Viitattu 6.2.2013.
18. ↑  Mestis-maajoukkue savolaisten johdolla Ranskaan *Jatkoaika.com*.  15.12.2004. Jatkoaika r.y. Viitattu 6.2.2013.
19. ↑  Mestis-maajoukkue Ranskaan kokeneella miehistöllä *Jatkoaika.com*.  23.11.2005. Jatkoaika r.y. Viitattu 6.2.2013.
20. ↑  Mestis-maajoukkue voitti Mont Blanc -turnauksen *Jatkoaika.com*.  29.12.2004. Jatkoaika r.y. Viitattu 6.2.2013.
21. ↑  Mestis-maajoukkue turnausvoittoon *Jatkoaika.com*.  30.12.2005. Jatkoaika r.y. Viitattu 6.2.2013.
22. ↑  Mestis-maajoukkue Pitsiturnaukseen *Jatkoaika.com*.  22.6.2005. Jatkoaika r.y. Viitattu 6.2.2013.
23. ↑  Setänen, Eetu: Hyvä pelaaja ja siedettävä ihminen sai 600 täyteen *Länsi-Suomi*.  30.10.2015 kello 22.42. Viitattu 7.8.2022.